EkBass/fiwiki-20250220-pages-articles huggingface dataset:
Vierunvuoren kalliomaalaus

Vierunvuoren kalliomaalaus sijaitsee Enonveden pohjoisosassa, Ruokoveden ja Koloveden välisessä Vierunsalmessa Heinävedellä Pohjois-Karjalassa. Kalliomaalaus sijaitsee Heinäveden kirkosta noin 14,5 km eteläkaakkoon. Maalauksen löysi Ari Lyytikäinen vuonna 1975 ja se ajoitetaan kivikauteen kampakeraamiseen kauteen. == Kallio ja sen sijainti == Kohde sijaitsee Ruokoveden ja Kinkoselän yhdistävän salmen lähellä Peukalosaarta vastapäätä Vierunsalmen etelärannassa. Vierunvuoren länsireunalla olevassa pystykalliossa on kalliomaalausalue hankalakulkuisen kivikon takana noin 13 metriä nykyisen vedenpinnan yläpuolella. Kallion jäkäläisen pinnan rikkoo lohkeama, jolla jäkälää on vähemmän ja jossa kiven väri vaikuttaa vaaleammalta. Lohkeamasta muistuttaa paljasta pintaa suojaava lippa, joka on suojannut maalausta sään vaikutuksilta varsin hyvin. Vierunvuorelle pääsee parhaiten venellä, mutta sinne voi kävellä metsäautotietä ja metsää myöten, jolloin matkaa kertyy noin 1 kilometri. Kalliomaalaus sijaitsee Metsähallituksen omistamalla maalla ja se on merkitty suoja-alueeksi. == Maalaus == Kalliolipan alla suojassa oleva kuvakenttä on mitoiltaan noin 1,5×3 metriä. Kuvakentän oikealle sivulle on maalattu noin 40 senttimetriä pitkä ihmishahmo, jonka pää on maalattu renkaaksi. Ihmisen jalat ovat polvistaan koukussa ja käden riippuvat alaspäin kyynärpäiden ollessa melkein hartioiden tasalla. Heti ihmisen vieressä on 58 senttimetriä pitkä ja 53 korkea nelijalkinen oikealle katsova hirvi, jonka vartaloon on painettu niin sanottu sydänpiste. Korvan ja hännän nipukat erottuvat hyvin. Pää on maalattu eteenpäin ojentuneena. Kuvakentän vasemmassa reunassa on kulunut ja osin tuhoutunut vasemmalle katsova hirvi, jonka takapään yli on vedetty viivamainen värjäytymä. Epäselvästi erottuva ihminen seisoo heti hirven peräpään takana, kuten monessa muussakin kalliomaalauksessa Suomessa. Kuvakentän keskeltä löytyy joitakin kuvioiden katkelmia. Useimpia niistä on tulkittu ihmisten jaloiksi. Pekka Kivikkään mainitsee teoksessaan vuonna 1995, että kuvakentässä olisi myös pahoin tuhoutunut hirvikuvio ja että maalattu alue on ollut suurempi. Punaväriläikkiä onkin siellä täällä. Vuoden 2005 kirjassa digitaalivalokuvan punaväriä vahvistettua siinä näkyykin tällaisia hirviä kolme. Näiden takana olevaa hahmoa voisi tulkita ihmiseksi, jolloin oikealla ollut teema ihmisestä ja hirvestä toistuisi. == Katso myös == * Ukonvuoren kalliomaalaus, joka on samanaikainen. ==Lähteet== * * * Muinaistaideyhdistys: Vierunvuori * Luukkonen, Ismo: Vierunvuori * ===Viitteet=== Luokka:Suomen kalliomaalaukset Luokka:Heinävesi Luokka:Etelä- Savon historia Luokka:Pohjois-Karjalan historia
Kerstin Ulrika Ehrnrooth

Kerstin Ulrika (Ulli) Ehrnrooth-Forsten (10. marraskuuta 1906 Helsinki – 28. lokakuuta 2004) oli suomenruotsalainen lastenkirjailija. Kerstin Ehrnroothin vanhemmat olivat kansanedustaja ja ministeri Leo Ehrnrooth (1877–1951) ja Kerstin Niklander (1886–1953). Hän oli naimisissa vuodesta 1933 Torsten Rudolf Forstenin (s. 1901) kanssa.Kerstin Forstén (Ehrnrooth) (1906–2004). Geni.com. Ehrnrooth-Forsten toimi myös taidemaalarina ja kuvittajana. Ehrnrooth-Forsten piti yksityisnäyttelyn Salon Strindbergillä vuonna 1932. Ehrnrooth-Forsten osallistui Suomen Taiteilijain sekä Turun Taideyhdistyksen yhteisnäyttelyihin 1920–1930-luvulla. __NOTOC__ == Teoksia == * Resan till Sagolandet och andra berättelser jämte teckningar. Söderström, Helsingfors 1925. * Åter i sagolandet och andra berättelser. Söderström, Helsingfors 1939. * Allt kan hända i sagolandet. Söderström, Helsingfors 1977. == Lähteet == * Suomen kirjailijat. * Salon Strindberg: Helsinkiläisen taidegallerian vaiheita. Valtion taidemuseo / Kuvataiteen keskusarkisto. Nro 10. Helsinki 2004. ISBN 951-53-2662-1 * Kansallisgallerian kirjaston kokoelmatietokanta Kirjav@. ===Viitteet === Luokka:Suomalaiset lasten- ja nuortenkirjailijat Luokka:Vuonna 1906 syntyneet Luokka:Vuonna 2004 kuolleet Luokka:Suomalaiset aateliset
Backtrack

Backtrack on englantilaisen laulaja-lauluntekijä Rebecca Fergusonin single hänen ensimmäisen studioalbuminsa, Heavenin, deluxe-versiolta. Single julkaistiin 14. lokakuuta 2012, päivää ennen deluxe-version julkaisua. Backtrack sisältää elementtejä soul-, jazz- ja pop-musiikista. Kappaleesta tuli Fergusonin toinen Britannian singlelistalla kahdenkymmenen parhaan joukkoon sijoittunut single, kun se ylsi sijalle 15. Kappaleen musiikkivideo julkaistiin YouTubessa 3. syyskuuta 2012. Ferguson kirjoitti kappaleen entisestä poikaystävästään, joka oli uskoton. "Se on erosta kertova laulu, mutta me laitoimme siihen positiivista potkua, joten se on todella hauska, iloinen ja mukaansatempaava", artisti kertoi haastattelussa. Backtrack sai kriitikoilta positiivista palautetta. Digital Spy antoi sille neljä tähteä viidestä kutsuen sitä "siistiksi soul-popiksi". Soul and Motion kutsui kappaletta erittäin hyväksi, kutsuen Fergusonia luonnolliseksi ja todelliseksi tähdeksi. Yahoo! kirjoitti Backtrackin olevan hauska, sivistynyt kappale, joka todistaa Fergusonin olevan ensiluokkainen artisti. ==Kappaleet== *Digitaalinen EP: #"Backtrack" – 3:07 #"Backtrack" (7th Heaven Club Mix) – 6:40 #"Backtrack" (DEVolution Remix) – 5:55 #"Backtrack" (RAW Club Mix) – 6:19 == Listasijoitukset == Lista (2012) Korkein sijoitus Eurooppa 18 Irlanti 23 Iso-Britannia 15 Skotlanti 13 Unkari 27 ==Lähteet== ==Aiheesta muualla== *Kappaleen virallinen musiikkivideo Youtubessa Luokka:Rebecca Fergusonin kappaleet Luokka:Vuoden 2012 kappaleet
Freefallin

Freefallin on australialaisen laulaja-lauluntekijä Zoë Badwin kappale. Sen sanoitti Amy Pearson ja tuotti Denzal Park. Se julkaistiin digitaalisesti ladattavana singlenä 16. heinäkuuta 2010. ==Kappalelista== Australian Digital Download * 1. Freefallin (3:16) French Digital Download * 1. FreeFallin' (Radio Edit) (3:16) * 2. FreeFallin' (6:07) * 3. FreeFallin' (Acoustic) (2:43) Complete Digital Download * 1. Freefallin (Denzal Park Remix) (6:07) * 2. Freefallin' (Tv Rock & Nordean Remix) (7:26) * 3. Freefallin' (Moto Blanco Radio Edit) (3:38) * 4. Freefallin' (WAWA Radio Edit) (2:35) * 5. Freefallin' (Hardforze Remix) (5:26) * 6. Freefallin' (Tune Brothers Remix) (7:45) * 7. Freefallin' (Alex Mac 2.0 Remix) (6:07) * 8. Freefallin' (Blaze Tripp Remix) (5:50) * 9. Freefallin' (I Am Sam Remix) (6:52) * 10. Freefallin' (UK Radio Edit) (2:35) * 11. Freefallin' (Acoustic) (2:43) ==Listasijoitukset== Listat (2010) Paras sijoitus Australia (ARIA Charts) 9 Uusi-Seelanti (Radioscope) 71 ====Palkinnot==== Valtio Palkinto Australia (ARIA Charts) Platinaa ==Lähteet== Luokka:Vuoden 2010 kappaleet Luokka:Zoë Badwin kappaleet
Åke Gulin

Åke Gulin (26. elokuuta 1906 Porvoo – 29. kesäkuuta 1988 Helsinki) oli suomalainen toimitusjohtaja ja ruotsin kielellä kirjoittanut runoilija. Åke Gulinin vanhemmat olivat kunnanlääkäri Albert Johannes Gulin (1863–1931) ja Signe Elisabeth Ahlman (1874–1952). Hän oli naimisissa Vivi Helena Ahlbergin (1902–1991) kanssa. Gulin valmistui filosofian maisteriksi 1931. Hän kirjoitti runojen ohella myös taide- ja kirjallisuusaiheisia artikkeleita eri aikakauslehtiin. __NOTOC__ == Teoksia == * Höståker. Söderström, Helsingfors 1954 * Bildvävnad. Söderström, Helsingfors 1956 * Akvarium. Söderström, Borgå 1959 * Gunnar Elfgren: Introduktion av Åke Gulin. Söderström, Helsingfors 1960 * Silhuett. Söderström, Helsingfors 1963 * Julivandring. Vinjetter av Anita Lucander. Söderström, Helsingfors 1965 * Jolly Roger. Vinjetter av Anita Lucander. Söderström, Helsingfors 1967 * Kattguld. Schildt, Helsingfors 1970 * Visor för vanliga. Söderström, Helsingfors 1974 * Dagjämning. Söderström, Helsingfors 1976 * Målare. Söderström, Helsingfors 1978 * Motlut. Söderström, Helsingfors 1981 == Lähteet == * * Kirjasampo.fi: Åke Gulin * Svenskt författarlexikon 3. 1951–1955 (Projekt Runeberg). * Svenskt författarlexikon 6. 1966–1970 (Projekt Runeberg). ===Viitteet=== Luokka:Suomenruotsalaiset kirjailijat Luokka:Suomalaiset yritysjohtajat Luokka:Vuonna 1906 syntyneet Luokka:Vuonna 1988 kuolleet
Jonna-Janette Eriksson

Jonna-Janette Eriksson (s. 23. kesäkuuta 1985 Kemi) on aktiiviuransa lopettanut suomalainen kolmiloikkaaja. Hän edusti Espoon Tapioita ja hänen valmentajinaan toimivat Kimmo Eriksson ja Lauri Kalima. Kalevan kisoista Eriksson voitti kolmiloikan pronssia vuonna 2005. Lisäksi hän saavutti sisäratojen SM-kilpailuissa hopeaa vuonna 2006. == Lähteet == Luokka:Suomalaiset kolmiloikkaajat Luokka:Vuonna 1985 syntyneet Luokka:Elävät henkilöt
Sinikka Leminen

Sinikka Tuulia Leminen (s. 27. maaliskuuta 1981 Helsinki) on aktiiviuransa jo lopettanut suomalainen pikajuoksija. Hän edusti Simpeleen Urheilijoita ja hänen valmentajanaan toimi Ari Nummela. Kalevan kisoista Leminen saavutti pronssia 400 metrin aitajuoksussa vuonna 2005. == Lähteet == Luokka:Suomalaiset pikajuoksijat Luokka:Suomalaiset pika-aitajuoksijat Luokka:Suomalaiset 400 metrin aitajuoksijat Luokka:Vuonna 1981 syntyneet Luokka:Elävät henkilöt
Luettelo Yhdysvaltain ulkoministereiden ulkomaanmatkoista

Tämä on luettelo Yhdysvaltain ulkoministereiden ulkomaanmatkoista. Luetteloon sisältyvät sekä yksityis- ja lomamatkat että viralliset valtiovierailut. Luettelossa ovat vain ulkomaanmatkat, jotka ulkoministerit ovat tehneet virkakautensa aikana. Luettelo on jaettu neljään eri artikkeliin, jotka ovat osa tätä pääartikkelia. Jotkut ulkoministerit lopettivat toimikautensa seuraavan vuosikymmenen puolella, mikäli vaalivuosi osui juuri sille vuodelle. Heidät mainitaan sivujen alussa mikäli he ovat kyseisessä luettelossa. Ensimmäinen Yhdysvaltain ulkoministeri joka teki ulkomaanmatkan oli William H. Seward hän vieraili Tanskan Länsi-Intiassa vuonna 1866. Yhdysvaltain ulkoministereiden vierailut ovat suuntautuneet alkuvuosina pääasiassa vain Pohjois- Keski- ja Etelä-Amerikan valtioihin sekä Karibian saarille. John Hay oli ensimmäinen ulkoministeri joka vieraili Euroopassa. Cordell Hull oli ensimmäinen Aasiassa vierailut ulkoministeri. William P. Rogers oli ensimmäinen ulkoministeri, joka teki valtiovierailun Saharan eteläpuoliseen Afrikkaan. ==Luettelot Yhdysvaltain ulkoministereiden ulkomaanmatkoista== *Luettelo Yhdysvaltain ulkoministereiden ulkomaanmatkoista (1860–1920-luvut) *Luettelo Yhdysvaltain ulkoministereiden ulkomaanmatkoista (1930–1940-luvut) *Luettelo Yhdysvaltain ulkoministereiden ulkomaanmatkoista (1950–1960-luvut) *Luettelo Yhdysvaltain ulkoministereiden ulkomaanmatkoista (1970–1990-luvut) *Luettelo Yhdysvaltain ulkoministereiden ulkomaanmatkoista (2000–nykyaika)
Major League Baseball -kausi 1882

Major League Baseball -kausi 1882 käsitti kaksi erillistä liigaa. Vuodesta 1876 toiminut National League ja ensimmäistä kauttaan toiminut American Association. Liigojen välisiin näytösotteluihin osallistui myös League Alliancen voittaja New York Metropolitans, joka seuraavalla kaudella pelasi AA:ssa. Toinen joukkue League Alliancessa oli Philadelphias eli Phillies (ei katsota olevan sama Philadelphia Phillies, joka kaudella 1883 aloitti National Leaguessa).Brock Helander: The League Alliance Chicagon ja Cincinnatin välisissä liigamestareiden välisissä otteluissa voitot tasattiin 1–1 ja Chicago voitti Metropolitansin 2–1. ==Major League== National League National League National League National League National League National League Sija Joukkue Voitot Tappiot Tasan Voittosuhde GB 1\. Chicago White Stockings 55 29 0 .655 – 2\. Providence Grays 52 32 0 .619 3 3\. Buffalo Bisons 45 39 0 .536 10 4\. Boston Red Caps 45 39 1 .536 10 5\. Cleveland Blues 42 40 2 .512 12 6\. Detroit Wolverines 42 41 3 .506 12.5 7\. Troy Trojans 35 48 2 .422 19.5 8\. Worcester Ruby Legs 18 66 0 .214 37 Joukkue poistettiin liigasta kauden jälkeen. Tilalle otettiin Philadelphia Phillies ja New York Gothams American Association American Association American Association American Association American Association American Association Sija Joukkue Voitot Tappiot Tasan Voittosuhde GB 1\. Cincinnati Red Stockings 55 25 0 .688 - 2\. Philadelphia Athletics 41 34 0 .547 11.5 3\. Louisville Eclipse 42 38 1 .525 13 4\. Pittsburgh Alleghenys 39 39 1 .500 15 5\. St. Louis Brown Stockings 37 43 1 .463 18 6\. Baltimore Orioles 19 54 1 .260 32.5 == Lähteet == ==Aiheesta muualla== * Baseball-almanakka - National League 1882 * Baseball-almanakka - American Association 1882 Luokka:Major League Baseball -kaudet Luokka:Vuoden 1882 urheilu
Tammer Tehtaat

Tammer Tehtaat Oy oli Tampereella 1916–1969 toiminut suomalainen kumiteollisuusalan yritys. Yrityksen nimenä oli vuoteen 1941 saakka Suomen Hihnatehdas Oy. Yhtiön toimitusjohtajana oli 1938–1959 Eric Schauman. Tammer Tehtaat valmisti voimansiirto- ja kuljetushihnoja sekä kumi- ja paloletkuja. Yritys valmisti myös 1950- ja 1960-luvulla täyskumisia Tammer-keilapalloja sekä vuoteen 1952 saakka Regina- ja Aino-merkkisiä kondomeja. Tehdas sijaitsi alun perin Näsilinnankadulla kunnes vuonna 1963 uusi hihnatehdas valmistui Tampereen Kalkun teollisuusalueelle. Tammer Tehtaat Oy yhdistettiin 1969 Oy Nokia Ab:hen. Tämä jälkeen Kalkussa sijainnut tehdas keskittyi hihnojen ja telamattojen valmistukseen kun taas paloletkujen valmistus siirtyi Tampella Oy:lle. Tampereen hihnatehtaan omistajina olivat Nokian jälkeen Trelleborg Ab, Svedala Industri Ab ja vuodesta 2001 Metso Oyj. ContiTech Finland Oy osti vuonna 2013 Metso Minerals Finland Oy:n kuljetinhihnaliiketoiminnan ja kuljetinhihnoja valmistavan Tampereen hihnatehtaan. == Lähteet == * Akseli Tampere : Kumiteollisuus * Tampereen Kalkussa juhlittiin ja julkistettiin, Europörssi Magazine 5.12.2013 == Aiheesta muualla == * Tammer Tehtaat Oy: Pörssitiedon yhtiöesitys Luokka:Entiset suomalaiset teollisuusyritykset Luokka:Tampereen historia Luokka:Kalkku
Kalle Simpanen

Kalle Johannes Simpanen (s. 12. toukokuuta 1980 Helsinki) on aktiiviuransa jo lopettanut suomalainen pikajuoksija. Hän edusti Helsingin Kisa-Veikkoja ja hänen valmentajinaan toimivat Niklas Henrichson ja Rauno Harju. Kalevan kisoista Simpanen voitti 400 metrin aitajuoksussa hopeaa vuonna 2003 ja pronssia vuonna 2005. Lisäksi hän on saavuttanus viestijuoksun SM-kisoissa kultaa ja hopeaa 4 x 100 metrin viestijuoksussa sekä hopeaa ja pronssia 4 x 400 metrin viestijuoksussa. == Lähteet == Luokka:Suomalaiset pikajuoksijat Luokka:Suomalaiset 400 metrin aitajuoksijat Luokka:Vuonna 1980 syntyneet Luokka:Elävät henkilöt
Elis Bergh

thumb|Elis Berghin suunnittelema Villa Skoga vuodelta 1906 Storängenissä Tukholman lähellä. Hagbart Elias ”Elis” Bergh (1881 Linköping – 1954) oli ruotsalainen arkkitehti ja teollinen suunnittelija. Hän toimi lasisuunnittelijana Kostan lasitehtaalla. ==Elämä ja työura== Bergh opiskeli taideteollisessa korkeakoulussa (nykyinen Konstfack) Tukholmassa ja harjoitteli muun muassa arkkitehti Agi Lindegrenin alaisuudessa. Berghin arkkitehtoninen ura oli hyvin lyhyt. Yksi hänen arkkitehtoninen työnsä oli Villa Skoga. Bergh työskenteli Böhlmarks-lampputehtaalla vuosina 1906–1916. Tämän jälkeen hän siirtyi Pukebergsin lasitehtaalle. Vuosina 1928–1950 hän oli taiteellinen johtaja Kostan lasitehtaalla. Vuoden 1950 jälkeen hän toimi Kostan tehtaalla konsultoivana suunnittelijana. Taiteellisena johtajana hän edusti siroa mutta modernia taidesuuntausta, joka oli Kostan tuotanto sotien välisenä aikana. Bergh on suunnitellut monia lasiesineitä, kuten maljakoita ja muita koriste-esineitä. == Lähteet == * Bergh, Elis Gyllenetider antik. * Fiell, Charlotte & Fiell, Peter: Scandinavian design – Skandinavisk design, s. 379. Köln: Taschen, 2002. ISBN 3-8228-2179-9. * Elis Bergh Bukowskis wiki. Luokka:Ruotsalaiset arkkitehdit Luokka:Ruotsalaiset muotoilijat Luokka:Vuonna 1881 syntyneet Luokka:Vuonna 1954 kuolleet
Louder

Louder on yhdysvaltalaisen näyttelijä ja laulaja-lauluntekijä Lea Michelen esikoisalbumi, joka julkaistiin 28. helmikuuta 2014. Albumi sisältää muun muassa Sia Furlerin ja Christina Perrin kirjoittamia kappaleita. == Singlet == Michele julkaisi albuminsa virallisen kappaleluettelon 8. joulukuuta 2013, jota seurasi albumin ensimmäisen singlen "Cannonball" julkaisu 10. päivä. Michele esitti kappaleen ensimmäisen kerran livenä Ellen DeGeneresin televisio-ohjelmassa 12. joulukuuta ja myöhemmin X Factorin kolmannen tuotantokauden finaalissa 19. joulukuuta . Seuraava albumin single "Battlefield" julkaistiin 27. joulukuuta 2013 JustJaredin nettisivuilla. Kappale oli saatavilla iTunesista heti seuraavana päivänä. Michelen albumin kolmas single "Louder" julkaistiin 13. tammikuuta 2014, ja sen perään kappale "What Is Love" 28. tammikuuta , joka on mukana albumin erikoisversiossa. Michele ehti julkaista vielä kaksi kappaletta, "You're Mine" ja "On My Way" ennen albumin julkaisupäivää 28. helmikuuta 2014. == Kappaleet == == Arvostelut == * Metacritic: 48/100Metacritic aggregate * Allmusic: Allmusic review * Entertainment Weekly: B–Entertainment Weekly * Rolling Stone: Rolling Stone == Listasijoitukset == Lista (2014) Sija Alankomaat 15 Australia 4 Belgia (Flanders) 15 Belgia (Wallonia) 22 Espanja 12 Italia 8 Itävalta 25 Kanada 4 Norja 10 Ranska 15 Saksa 44 Suomi 37 Sveitsi 18 Tanska 17 Uusi- Seelanti 6 Yhdysvallat (Billboard 200) 4 == Julkaisuhistoria == Maa Päiväys Levy-yhtiö 28\. helmikuuta 2014 Columbia 4\. maaliskuuta 2014 17\. maaliskuuta 2014 ==Lähteet== Luokka:Vuoden 2014 esikoisalbumit Luokka:Yhdysvaltalaiset popalbumit
Shoulder to Shoulder

Shoulder to Shoulder on englantilaisen laulaja-lauluntekijän Rebecca Fergusonin kappale hänen ensimmäiseltä studioalbumiltaan Heaven. Se julkaistiin albumin viidentenä ja viimeisenä singlenä Isossa-Britanniassa 9. joulukuuta 2012. Saksassa viimeisenä singlenä julkaistiin "Teach Me How to Be Loved". Shoulder to Shoulderia ei koskaan julkaisti CD-singlenä tai digitaalisena latauksena. Kappaleen musiikkivideo julkaistiin YouTubessa marraskuussa 2012. Videolla Ferguson laulaa kappaletta levytysstudiossa. Ferguson esitti singlensä televisiossa kaksi kertaa, This Morning- ja Alan Carr: Chatty Man-ohjelmissa. Shoulder to Shoulder on soul- ja jazz-elementtejä omaava popballadi. The Huffington Post kuvaili kappaletta upeaksi. Ferguson kertoi laulun merkityksestä lehdelle näin: "Halusin saada kuuntelijat ajattelemaan rakkautta ja ihmissuhteita. Usein unohdamme mikä rakkaudessa on tärkeää." == Listasijoitukset == Lista (2012) Korkein sijoitus Ukraina 16 ==Lähteet== ==Aiheesta muualla== *Kappaleen virallinen musiikkivideo YouTubessa Luokka:Vuoden 2012 kappaleet Luokka:Rebecca Fergusonin kappaleet
The Village Lanterne

The Village Lanterne on Blackmore’s Night -yhtyeen viides studioalbumi, joka ilmestyi 4. huhtikuuta 2006. Albumilta julkaistiin single "Just Call My Name (I'll Be There)". Kappale "Olde Mill Inn" on julkaistu myös elokuvan Yes Man (2008) soundtrackillä. Albumi nousi Suomen virallisen listan sijalle 33. == Kappaleet == # # # # # # # # # # # # # # == Arvostelut == * AllMusic: AllMusic review * Imperiumi: 6½/10 * Soundi: == Lähteet == == Aiheesta muualla == * The Village Lanterne discogs.com -sivustolla Luokka:Blackmore’s Nightin albumit Luokka:Vuoden 2006 albumit
Scumbag Goes to Theatre

__NOTOC__ Scumbag Goes to Theatre on vuonna 2010 julkaistu Elonkorjuun livealbumi. Se äänitettiin joulukuussa 2009 Porin Teatterissa järjestetyssä yhtyeen 40-vuotisjuhlakonsertissa. Elonkorjuun vakituisen kokoonpanon lisäksi konsertissa esiintyivät saksofonisti Jari Perkiömäki sekä laulajat Heikki Lajunen ja Kari Tamminen, jotka olivat mukana yhtyeessä jo 1970-luvulla. Kaikki levyn kappaleet ovat Elonkorjuun jäsenten omaa tuotantoa, lukuun ottamatta versiota blueslegenda T-Bone Walkerin laulusta Stormy Monday. Waiting on ennenjulkaisematon ja Heikki Lajusen säveltämän kappaleen Ihmislapsi levytti Markku Hakala vuonna 1977.Satsanga Records Rocket Records. Viitattu 22.3.2014.. == Kappaleet == === CD 1 === # # # # # # === CD 2 === # # # # # # # == Kokoonpano == *Jukka Syrenius – kitara, laulu *Veli-Pekka Pessi – basso *Pertti Hannus – rummut *Jussi Reunamäki – kosketinsoittimet *Jari Perkiömäki – saksofoni *Heikki Lajunen – laulu *Kari Tamminen – laulu == Lähteet == Luokka:Vuoden 2010 konserttitallenteet Luokka:Elonkorjuun albumit
Song Jiaoren

Song Jiaoren (, Sung Tšiao-jen; 5. huhtikuuta 1882 Taoyuan, Hunan – 22. maaliskuuta 1913 Shanghai)Song Jiaoren Encyclopædia Britannica Online Academic Edition. Viitattu 22.3.2014. oli kiinalainen poliitikko, joka perusti Kuomintang-puolueen vuonna 1912. Puolueen voitettua Kiinan tasavallan ensimmäiset parlamenttivaalit Song salamurhattiin. Song sekaantui jo opiskeluaikanaan vallankumoukselliseen toimintaan, ja hän joutui vuonna 1904 pakenemaan Kiinasta Japaniin, jossa jatkoi opintojaan. Hän oli yksi johtavia henkilöitä vallankumousjärjestö Tongmenghuissa, jonka Sun Yat-sen perusti vuonna 1905 Tokiossa. Vuoden 1911 vallankumouksen jälkeen tasavallaksi muuttuneen Kiinan presidentiksi tuli kenraali Yuan Shikai, joka kutsui neljä Tongmenghuin johtajaa hallitukseensa. Yksi heistä oli Song, joka kuitenkin pian erosi hallituksesta, koska hän ei hyväksynyt Yuanin itsevaltaisia pyrkimyksiä. Song loi Kuomintang-puolueen Tongmenghuin pohjalta yhdistämällä sen useiden pienempien puolueiden kanssa. Hänen tavoitteenaan oli luoda sellainen voima, jonka avulla olisi mahdollista saavuttaa enemmistö uuden kansalliskokouksen vaaleissa. Helmikuussa 1913 pidetyissä vaaleissa Kuomintang voitti 269 paikkaa 596:sta ja kohosi suurimmaksi puolueeksi. Songin oletettiin kohoavan tämän jälkeen pääministeriksi ja mahdollisesti presidentti Yuan Shikain haastajaksi valtakamppailussa. Kansalliskokouksen odotettiin myös säätävän uuden perustuslain. Song kannatti parlamentaristista järjestelyä, jossa hallitus olisi vastuussa ensisijaisesti parlamentille eikä presidentille.China: History Encyclopædia Britannica Online Academic Edition. Viitattu 22.3.2014. Kun Song oli lähdössä Shanghaista Pekingiin, häntä ammuttiin 20. maaliskuuta 1913 hänen ollessaan nousemassa junaan. Hän kuoli kaksi päivää myöhemmin vain 30-vuotiaana. Aihetodisteiden ja ampujan tunnustuksen perusteella murhan järjestäjäksi epäiltiin pääministeriä tai jopa presidentti Yuan Shikaita itseään. Songin salamurha sai Sun Yat-senin tukijoineen yrittämään niin sanottua Kiinan toista vallankumousta Yuan Shikain syrjäyttämiseksi. Yuan kuitenkin murskasi vastarinnan. Vuoden sisällä hän erotti kaikki Kuomintangin edustajat parlamentista, hajotti parlamentin ja hankki itselleen diktatorisen aseman. Sun Yat-sen kokosi Kuomintangin uudelleen vuosikymmentä myöhemmin. ==Lähteet== ==Aiheesta muualla== Luokka:Kiinalaiset poliitikot Luokka:Kiinalaiset henkirikosten uhrit Luokka:Vuonna 1882 syntyneet Luokka:Vuonna 1913 kuolleet
Teach Me How to Be Loved

Teach Me How to Be Loved on englantilaisen laulaja-lauluntekijä Rebecca Fergusonin kappale hänen ensimmäiseltä studioalbumiltaan Heaven. Sen kirjoitti Ferguson itse yhdessä Jonny Lattimerin kanssa. Kappale julkaistiin Saksassa albumin viidentenä ja viimeisenä singlenä 7. joulukuuta 2012. Isossa- Britanniassa viimeinen single oli ”Shoulder to Shoulder”. Kappaleen musiikkivideolla Ferguson esittää laulua levytysstudiossa. ”Teach Me How to Be Loved” on pianojohtoinen soul-pop-balladi, jonka tempo on 70 iskua minuutissa. The Telegraphin kriitikko Neil McCormick kuvaili kappaletta runolliseksi ja aidon tunteelliseksi. The Lava Lizard kirjoitti singlen olevan yksinkertainen mutta vaikuttava. Sivuston haastattelussa Ferguson paljasti kappaleen olevan yksi hänen suosikeistaan albumilla. Laulaja esitti singlen Britain's Got Talent-ohjelmassa yhdessä toisen kappaleen, Glitter & Gold, kanssa. == Kappaleet== == Listasijoitukset == Lista (2012) Korkein sijoitus Iso-Britannia 128 Saksa 92 Sveitsi 66 ==Lähteet== ==Aiheesta muualla== *Kappaleen virallinen musiikkivideo Youtubessa Luokka:Rebecca Fergusonin kappaleet Luokka:Vuoden 2012 kappaleet
Normaali laajennus

Abstraktissa algebrassa algebrallista kuntalaajennusta L/K sanotaan normaaliksi jos L on K[X]:n polynomien juurikunta. Bourbaki ryhmä kutsuu tällaisia laajennuksia kvasi-Galois'n laajennukseksi. ==Yhtäpitäviä ominaisuuksia== Laajennuksen L/K normaalisuus on yhtäpitävää seuraavien ominaisuuksien kanssa. Olkoon Ka K:n algebrallinen sulkeuma, joka sisältää L:n. * Jokainen L:n upotus \sigma Ka:han joka rajoittuu K:n identtisen kuvaukseen, toteuttaa σ(L) = L. Toisin sanoen \sigma on L:n automorfismi K:n suhteen. * Jokaisella jaottomalla polynomilla K[X]:ssä jolla on ainakin yksi juuri L:ssä, on kaikki juuret L:ssä. Toisin sanoen se jakautuu lineaarisiin tekijöihin L[X]:ssä. Luokka:algebra
Víctor Català

Víctor Català (oik. Caterina Albert i Paradís, 11. syyskuuta 1869 – 27. tammikuuta 1966) oli katalonialainen kirjailija. Hänen teoksensa Solitude vuodelta 1905 kuuluu modernismin tunnetuimpiin esimerkkeihin. Caterina Albert julkaisi kokoelman ‘Jocs Florals’ vuonna 1898. Siihen kuulunut synkkä lapsenmurhaajasta kertova monologi herätti kauhistusta, varsinkin kun lukijoille selvisi, että kirjoittaja oli nainen. Niinpä seuraavasta teoksesta alkaen Albert käytti miehekästä kirjailijanimeään Víctor Català. Monet tuon aikakauden naiskirjailijat valitsivat miehen nimen kirjailijanimekseen, koska kokivat silloin voivansa kirjoittaa vapaammin. Albert oli kotoisin L’Escala- nimisestä kylästä silloisesta Empordàn piirikunnasta Katalonian pohjoisosasta. Isänsä kuoltua hän alkoi toimia kotitilan tilanhoitajana. Hän korosti aina olevansa kirjoittajana amatööri. Hän aloitti kuvataiteen ja kirjoittamisen harrastamisen jo nuorella iällä ja oli aluksi kiinnostunut runoista ja teatterista. Víctor Català oli kirjoittajana itseoppinut, mutta seurasi tarkkaan ajan kirjallisia trendejä. Katalonian kielen oikeinkirjoitusta muutettiin tuohon aikaan, mutta Catalàn kirjoitukset ilmestyivät vanhan kirjoitustavan mukaisina. Suurin osa hänen tuotannostaan on runoja ja näytelmiä, mutta tärkeimpinä teoksina pidetään proosatekstejä, etenkin romaania Solitud. Monien tekstien aihepiiri liittyy rikoksiin, kostoon ja väkivaltaan. Myöhemmissä teoksissa teemaksi nousee myös naisen asema. Catalàn kirjailijan uralla oli useita pitkiä taukoja, jopa yli kymmenen vuoden mittaisia, jolloin hän ei julkaissut mitään. Näihin ovat voineet vaikuttaa kiireet maatilan hoidossa, läheisen ystävän kuolema tai mahdollisesti myös nimellä noucentistes tunnetun kirjallisen liikkeen kehittyminen. Català oli tämän liikkeen teorioista eri mieltä. == Lähteet == Luokka:Katalonialaiset kirjailijat Luokka:Vuonna 1869 syntyneet Luokka:Vuonna 1966 kuolleet
Kylie’s Non-Stop History 50+1

Kylie's Non-Stop History 50+1 on australialaisen laulajan, Kylie Minoguen kokoelmalevy, joka julkaistiin 1. heinäkuuta 1993 Japanissa ja lokakuussa 1993 Britanniassa. == Kappalelista == == Listasijoitukset == Lista (1993) Korkein sijoitus Japaie (Oricon)Kylie's Non-Stop History 50+1/ORICON 59 == Lähteet == == Aiheesta muualla == *Kylie Minoguen virallinen sivusto Luokka:Vuoden 1993 kokoelma-albumit Luokka:Kylie Minoguen albumit
Hatful of Hollow

Hatful of Hollow on brittiläisen The Smiths -yhtyeen kokoelma-albumi vuodelta 1984. Albumi sijoittui Britannian albumilistan sijalle 7. == Kappaleet == Kaikki kappaleet ovat The Smiths -yhtyeen jäsenten Johnny Marrin säveltämiä ja Morrisseyn sanoittamia. Sanat on painettu LP-levyn suojakuoreen. Musiikkikustantaja on Warner Brothers Music Ltd. Osa kappaleista on peräisin BBC Radio 1:n John Peelin ja David Jensenin ohjelmista. Ne on julkaistu sopimuksella BBC Enterprises Ltd:n kanssa. ;Sivu 1 Raita Kappale Kesto Tuottaja Lähde 1 William, It Was Really Nothing 2.09 John Porter 2 What Difference Does It Make? 3.12 Roger Pusey John Peel Show 3 These Things Take Time 2.33 Dale Griffin David Jensen Show 4 This Charming Man 2.43 Roger Pusey John Peel Show 5 How Soon Is Now? 6.43 John Porter 6 Handsome Devil 2.46 Roger Pusey John Peel Show 7 Hand in Glove 3.14 The Smiths 8 Still Ill 3.34 Roger Pusey John Peel Show ;Sivu 2 Raita Kappale Kesto Tuottaja Lähde 1 Heaven Knows I’m Miserable Now 3.34 John Porter 2 This Night Has Opened My Eyes 3.40 Roger Pusey John Peel Show 3 You’ve Got Everything Now 4.18 Dale Griffin David Jensen Show 4 Accept Yourself 4.02 John Porter David Jensen Show 5 Girl Afraid 2.44 John Porter 6 Back to the Old House 3.02 Roger Pusey John Peel Show 7 Reel Around the Fountain 5.51 Roger Pusey John Peel Show 8 Please Please Please Let Me Get What I Want 1.50 John Porter == Kokoonpano == * Mike Joyce – rummut * Johnny Marr – kitarat, huuliharppu, mandoliinit * Morrissey – laulu * Andy Rourke – bassokitara == Muuta == Levy-yhtiön osoite on ollut Rough Trade Records, 61–71 Collier Street, London N1 9BE. LP-levyssä on avautuvat kannet ja sisäkannessa on kuva yhtyeestä. Valokuvaaja on Paul Slattery. Kannen on suunnitellut Morrissey ja layoutin Caryn Gough Ai:ssa. LP-levyjä on tehty Britanniassa. Siellä jakelusta on huolehtinut The Cartel. LP-levyn kannen valmistaja on Garrod & Lofthouse Ltd. == Arvostelut == *AllMusic: == Lähteet == * The Smiths LP Hatful of Hollow (Rough Trade Records ROUGH 76) 1984 === Viitteet === Luokka:The Smithsin albumit Luokka:Vuoden 1984 kokoelma-albumit
Seasons

Seasons on vuonna 2012 julkaistu Elonkorjuu-yhtyeen neljän CD:n boksi. Se sisältää lähes kaiken yhtyeen aikaisemmin levyillä julkaiseman materiaalin. Kokoelmalla on kaksi Elonkorjuun levyttämää studioalbumia vuosilta 1972 ja 1978 sekä suurin osan vuoden 2004 comeback-albumin ja 2010 ilmestyneen livealbumin kappaleista. Boksi sisältää myös ennenjulkaisemattomia konserttitaltiointeja vuosilta 1974, 1979 ja 2011. Muutaman Scumbag ja Scumbag Goes to Theatre -albumien kappaleen lisäksi kokoelmalta puuttuu vuonna 1971 ilmestyneeltä Popmestarit -levyltä löytyvä Elonkorjuun kappale Where's The Rising Sun?. Boksin mukana tulevan esittelylehtisen tekstin on kirjoittanut toimittaja Johnny-Kai Forssell, se sisältää myös Jukka Syreniuksen omin sanoin kertoman Elonkorjuun historiikin. Boksi oli alun perin tarkoitus julkaista nimellä 40 Years of Blood, Sweat and Bullshit, mutta nimeksi vaihdettiin lopulta Seasons. == Sisältö == === CD 1: "Spring" === Ensimmäinen levy sisältää vuonna 1972 julkaistun albumin Harvest Time, kaksi 1974 Pori Jazz -festivaaleilla tehtyä livetallennetta, Somebody Loan Me a Dime ja Snowstorm, sekä vuonna 1977 Helsingissä Yleisradion Liisankadun studiolla nauhoitetun kappaleen Rollin' Down the Highway. Kappaleet: # # # # # # # # # # # # # === CD 2: "Summer" === Toinen levy sisältää yhtyeen vuonna 1978 Harvest-nimisenä julkaiseman albumin Flying High, Running Fast sekä kuusi vuonna 1979 Porissa Ruosniemen työväentalolla livenä nauhoitettua kappaletta. Niiden joukossa ovat yhtyeen omien sävellysten lisäksi Stevie Wonderin Superstition, Chick Corean Spain ja Jeff Beckin Freeway Jam. Kappaleet: # # # # # # # # # # # # === CD 3: "Autumn" === Kolmas levy sisältää viisi kappaletta Elonkorjuun vuonna 2004 julkaistulta comeback-albumilta Scumbag sekä toiset viisi kappaletta 2010 ilmestyneeltä live-albumilta Scumbag Goes to Theatre, joka nauhoitettiin joulukuussa 2009 Porin Teatterissa järjestetyssä yhtyeen 40-vuotisjuhlakonsertissa. Kappaleet: # # # # # # # # # # === CD 4: "Winter" === Neljäs levy sisältää viisi kappaletta Scumbag Goes to Theatre -albumilta, kaksi vuonna 2011 Hämeenlinnan Suisto-klubilla taltioitua kappaletta, ennenjulkaisematon Let's Enjoy It ja T-Bone Walkerin sävellys Stormy Monday, sekä samana vuonna Porin Teatterissa nauhoitetun ennejulkaisemattoman kappaleen Moving On. Kappaleet: # # # # # # # # == Arvostelut == * Soundi: == Lähteet == *Yleisradion Fono-äänitetietokanta ===Viitteet=== Luokka:Vuoden 2012 kokoelma-albumit‎ Luokka:Elonkorjuun albumit
Jessica Iskandar

Jessica Iskandar (s. 29. tammikuuta 1988 Jakarta, Indonesia) on indonesialainen näyttelijä. == Filmografia == * Kung Fu Pocong Perawan (2012) == Aiheesta muualla == * Luokka:Indonesialaiset näyttelijät Luokka:Vuonna 1988 syntyneet Luokka:Elävät henkilöt
Enric Prat de la Riba

Enric Prat de la Riba (1870–1917) oli katalonialainen poliitikko ja kirjailija. Prat kuului vanhaan maanomistajasukuun. Hän opiskeli oikeustiedettä Barcelonassa ja jo opiskeluaikoinaan vaikutti itsenäisyysliikkeessä, toimimalla Centre Escolar Catalanistan puheenjohtajana ja kirjoittamalla esseen Katalonian kirjallisuudesta yhdessä Muntanyola Peren kanssa. Pratin kirjoituksia julkaistiin ensin Reinaxençassa. Vuonna 1899 hän lähti puolueesta ja perusti oman Le Veu -nimisen lehden, jonka takia hän joutui välillä vankilaankin. Hänen terveytensä horjui ja esti täysipainoisen politiikan tekemisen, mutta hän nousi silti Katalonian politiikan keskeiseksi vaikuttajaksi. Hän oli useiden itsehallintoelinten johdossa ja perustamassa kulttuurilaitoksia 1900-luvun alkuvuosina. == Lähteet == Luokka:Katalonialaiset poliitikot Luokka:Vuonna 1870 syntyneet Luokka:Vuonna 1917 kuolleet
Virkanimike

Virkanimike eli virkanimi on tietyn viran nimi, joka yksilöi viran ja voi myös määrittää sen aseman ja arvon. == Suomessa == === Valtion virkanimet === ==== Virkojen nimet valtionhallinnossa ==== Viran nimi kuvaa tietyn henkilön hoitamaa tehtäväkokonaisuutta. Nimellä voidaan antaa ulkopuolisille tietoa virkamiehen tehtävistä ja viran sijoittumisesta organisaatiossa. Kunkin viran nimi oli aikaisemmin ilmoitettava ennen viran perustamista eduskunnalle, joka päätti perustamiseen myönnettävien määrärahojen myöntämisestä. Sittemmin toimivalta virkojen perustamiseen, lakkauttamiseen ja muuttamiseen on siirtynyt Suomen valtion virastoille. Tällöin viran nimellä on merkitystä etenkin virkamiehen ollessa yhteydessä asiakkaisiin ja muihin sidosryhmiin. ==== Virkanimikkeistä päättäminen ==== Valtion virastot ja muut toimintayksiköt päättävät, erittelyvirkoja lukuun ottamatta, käyttämistään virkanimikkeistä. Valtiokonttori ylläpitää ja julkaisee nimikekoodistoa, jossa on rekisteröitynä kaikki valtion virka- ja ammattinimikkeet. Näitä on lähes 4000. Valtiovarainministeriö julkaisi erityisen virkaluettelon vuoteen 1993 saakka. Ministeriöissä yleisimpiä nimikkeitä olivat vuoden 2004 palkkaluokituksessa muun muassa ylitarkastaja, osastosihteeri, neuvotteleva virkamies ja hallitusneuvos. === Kunnalliset virkanimikkeet === Kunnan viranhaltijalle on annettava virkasuhteeseen ottamisesta kirjallinen viranhoitomääräys, josta ilmenee muiden tietojen ohella hänen virkanimikkeensä. Kuntalain mukaan kunnallisen viran perustamisesta ja lakkauttamisesta päättää valtuusto tai johtosäännössä määrätty kunnan muu toimielin. Kunnan virkanimikkeistä päätetään siis kunnan sisäisesti. == Katso myös == * Virka * Arvonimi tai arvonimet Suomessa == Lähteet == Luokka:Julkishallinto
Forum (lehti)

Forum (tai Affärsmagasinet Forum) oli Suomessa ilmestyvä ruotsinkielinen talouslehti. Kerran kuukaudessa ilmestyvä aikakauslehti on liikkeenjohdon ja elinkeinoelämän ainoa ruotsinkielinen lehti Suomessa.Tietoja suomeksi , Forum 14.11.2011. Viitattu 22.3.2014. Forumin levikki oli noin 11 000 kappaletta ja lukijamäärä noin 27 000\. Lukijoista 81 prosenttia oli miehiä ja lukijakunta koostuu pääosin ekonomeista ja insinööreistä. Lehteä kustansi Förlags Ab Forum för ekonomi och teknik, jonka omistajina oli TFiF (Tekniska Föreningen i Finland rf), DIFF (Driftingenjörsförbundet i Finland rf), Ekonomföreningen Merkur rf, Ekonomföreningen Niord rf, Ekonomiekandidatföreningen rf, Baraviföreningen rf sekä Konstsamfundet, ja lehti tuli jäsenetuna näihin järjestöihin kuuluville. Forumin päätoimittajana toimi Torsten Fagerholm.Information om tidskriften , Forum 14.11.2011. Viitattu 22.3.2014.Medlemsförmåner , TFiF. Viitattu 22.3.2014.Medlemsförmåner , DIFF. Viitattu 22.3.2014. Vuonna 2019 KSF Media osti itselleen enemmistön osakkeista ja Forumista tuli osa Hufvudstadsbladetin talousuutisosastoa, joskin lehti jatkaa kuitenkin itsenäisenä organisaationa. Lehti päätettiin lakkauttaa vuoden 2021 lopussa, numeron 10/2021 jääden viimeiseksi julkaisuksi. ==Lähteet== Luokka:Suomalaiset talouslehdet Luokka:Ilmestymästä lakanneet suomalaiset aikakauslehdet Luokka:Suomalaiset ruotsinkieliset aikakauslehdet
Mikko Virta (kestävyysjuoksija)

Mikko Virta (s. 9. huhtikuuta 1974 Turku) on suomalainen estejuoksija. Hän edusti vuoteen 2002 Maarian Mahtia, vuosina 2003–2015 Turun Weikkoja ja vuodesta 2016 lähtien Turun Tovereita. Hän on vastannut itse omasta valmennuksestaan vuodesta 1997 lähtien. Kalevan kisoista Virta on saavuttanut kaksi pronssia 3 000 metrin estejuoksussa vuosina 1997 ja 2007. Kaikkiaan hän on osallistunut estejuoksuun Kalevan kisoissa 23 kertaa peräkkäin vuosina 1993–2015. Lisäksi hän on saavuttanut puolimaratonin SM-hopeaa vuonna 2001. SM-maratonilla hän on sijoittunut viidenneksi vuosina 2008, 2009, 2011 ja 2013. == Lähteet == Luokka:Suomalaiset estejuoksijat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1974 syntyneet Luokka:Elävät henkilöt
Corin sykli

Corin sykli eli maitohappokierto eli glukoosi-laktaattikierto on aineenvaihdunnan kehämäisesti toistuva reaktiosarja, jossa vähän happea saavissa lihassoluissa verestä tullutta glukoosia (verensokeria) hajotetaan pyruvaatiksi. Pyruvaatti muunnetaan maitohappokäymisellä laktaatiksi. Laktaatti kulkee veressä maksaan muunnettavaksi taas glukoosiksi, joka kulkee verensokerina takaisin lihaksiin pilkottavaksi pyruvaatin kautta laktaatiksi. Kierto on nimetty löytäjiensä Carl Ferdinand Corin ja Gerty Corin mukaan. right|thumb|460px|Corin sykli. Kun voimakkaasti työskentelevällä lihaksella ei ole käytössään riittävästi happea, tarvittavaa energiaa tuotetaan glykolyysissä glukoosista muodostuneista pyruvaateista anaerobisesti eli hapettomasti maitohappokäymisellä. Tässä laktaattidehydrogenaasi pelkistää syntyneen pyruvaatin laktaatiksi hapettaen samalla NADH:ta NAD+:ksi. Hapetus on välttämätöntä glykolyysissä muodostuneen NADH uudelleen muuntamiseksi NAD+:ksi, jota tarvitaan glykolyysin toimimiseen. Syntynyt laktaatti siirtyy verenkierron kautta maksaan glukoneogeneesiin. Kierron glykolyysiosuus lihaksessa tuottaa 2 ATP:ta mutta kuluttaa maksan glukoneogeneesissä 6 ATP:ta, joten kierron kokonaiskulutus on yhteensä 4 ATP:ta. Siksi sykliä ei voida ylläpitää loputtomasti ilman sen ulkopuolelta tulevaa energiaa. Kierron merkitys onkin aineenvaihdunnan rasituksen jakaminen lihaksilta maksalle ja verta happamoittavan laktaatin poistaminen verestä maitohappoasidoosin riskin vähentämiseksi. ==Katso myös== *Glukoosi-alaniinisykli, samankaltainen kierto jonka kanssa Corin kierto on osin päällekkäinen ==Lähteet== Luokka:Metabolia
Francesc Xavier Bultó

Francesc Xavier Bultó (17. toukokuuta 1912 – 5. elokuuta 1998) oli katalonialainen liikemies, jonka perustamissa yrityksissä tehtiin Montesa- ja Bultaco-merkkisiä moottoripyöriä. Moottoripyöräilyn maailmassa hänet tunnetaan paremmin nimellä Paco Bultó. Bultó syntyi Barcelonassa perheeseen, joka toimi tekstiilialalla. Hän perusti vuonna 1940 isänsä rahoituksen turvin ensimmäisen yrityksensä, jossa valmistettiin paitoja. Vuonna 1944 hän yhdisti voimansa Pere Permanyerin kanssa ja he alkoivat tuottaa Montesa-merkkisiä moottoripyöriä. Permanyer johti yritystä ja Bultólla oli 11% osakekannasta. Montesan pyörät olivat kevyitä kaksitahtimoottorilla toimivia pyöriä, jotka voittivat kilpailuissa raskaammat englantilaiset nelitahtipyörät. Vuonna 1958 Espanjan hallitus kiristi yritysten asemaa, ja Permanayer halusi reagoida tähän lopettamalla kilpapyörien valmistamisen. Bultón mielestä kilpailumenestys oli ensiarvoisen tärkeää yrityksen maineelle, "markkinat seuraavat ruutulippua". Näkemyserot johtivat siihen, että Bultó perusti oman yrityksen, jonka ensimmäinen Bultaco-pyörä tuli myyntiin 1959. Tuotanto jatkui Bultón perheen kotitilalla, ja Paco Bultón lapset koeajoivat jokaisen prototyypin ennen kuin ne tuotiin markkinoille. Vuonna 1987 perhe myi merkin Derbi-Piaggio -ryhmälle. Tiedosto:Montesa A-45 98cc 1945 b.JPG|Montesa A-45 98cc vuodelta 1945 Tiedosto:Bultaco Tralla 101 125cc 1959.JPG|Bultaco Tralla 101 125cc vuodelta 1959 == Lähteet == Luokka:Espanjalaiset liikemiehet Luokka:Vuonna 1912 syntyneet Luokka:Vuonna 1998 kuolleet
Rain Over Me

Rain Over Me on amerikkalaisräppäri Pitbullin kappale hänen kuudennelta, Planet Pit -studioalbumiltaan. Se sisältää myös puertoricolais- yhdysvaltalaislaulaja Marc Anthonyn esittämiä vokaaleja. Eurodance-kategorian kappaleen sanoittivat Pitbull, RedOne, Marc Anthony, Bilal "The Chef" Hajji, AJ Janussi sekä Rachid "Rush" Aziz ja sen tuottivat RedOne, David Rush sekä Jimmy Joker. Se julkaistiin albumin promosinglenä 10. kesäkuuta 2011 ja kokonainen julkaisu albumin kolmantena virallisena singlenä tapahtui 19. heinäkuuta 2011. Se pääsi 30. sijalle Yhdysvaltain Billboard Hot 100 -listalla. Kappaleesta tuli Pitbullin toinen kärkisijan saavuttanut single Billboard Hot Latin Songs -listalla sekä hänen ensimmäinen kärkisijan saavuttanut single Tropical Songs -listalla. Se on samalla Marc Anthonyn kuudes kärkisijan saavuttanut single Hot Latin Songs -listalla ja kahdeskymmenes kärkisijan saavuttanut single Tropical Songs -listalla, joka teki hänestä artistin, jolla on kaikista eniten ensimmäisen sijan saavuttaneita kappaleita Tropical Songs -listalla, päättäen kaksi vuotta jatkuneen tasatilanteen Victor Manuellen kanssa. Kappaleen musiikkivideon ohjasi David Rosseau, joka on ohjannut myös Pitbullin I Know You Want Me (Calle Ocho) -singlen vuonna 2009. ==Lähteet== Luokka:Vuoden 2011 kappaleet Luokka:Pitbullin kappaleet
Tikkurila-festivaali

Tikkurila-festivaali (järjestäjän käyttämä kirjoitusasu Tikkurila Festivaali) on kotimaiseen musiikkiin keskittyvä musiikkifestivaali, joka järjestetään heinäkuussa Hiekkaharjun liikuntapuistossa Vantaan Jokiniemessä. Tapahtuman järjestää Nelonen Media Live. == Historia == Ensi kertaa Tikkurila-festivaali järjestettiin elokuun ensimmäisenä viikonloppuna vuonna 2014, jolloin lavalla esiintyi yli 40 artistia. Toisena vuonna tapahtuma siirtyi heinäkuulle ja supistui kolmipäiväisestä kaksipäiväiseksi, kunnes vuonna 2019 se laajeni jälleen kolmipäiväiseksi ja siirtyi alkamaan perjantain sijaan jo torstaina. Vuonna 2018 Sanoma Media Finland osti Tikkurila-festivaalin ja liitti sen osaksi Nelonen Media Live -tuotantoyhtiötään. Vuoden 2020 tapahtuma peruttiin koronaviruspandemian takia, mutta festivaali järjestettiin jälleen seuraavana vuonna. Vuodesta 2023 alkaen Tikkurila-festivaalin alaikäraja on ollut 18 vuotta. === Kävijämäärät === * 2014 – 15 000 * 2015 – lähes 20 000 * 2016 – 20 000 * 2017 – 25 000 * 2018 – 25 000 * 2019 – yli 35 000 * 2020 – ei järjestetty * 2021 – noin 24 000 (kävijämäärää rajoitettiin koronavirusrajoitusten takia) * 2022 – lähes 30 000 * 2023 – 30 000 * 2024 – lähes 30 000 == Katso myös == * Luettelo Tikkurila-festivaalin esiintyjistä == Lähteet == == Aiheesta muualla == * Tikkurila-festivaalin virallinen sivusto Luokka:Vantaan tapahtumat Luokka:Musiikkifestivaalit Suomessa
Bon, Bon

Bon, Bon on amerikkalaisräppäri Pitbullin kappale hänen viidenneltä, Armando- studioalbumilta. Se julkaistiin albumin kolmantena virallisena singlenä 25. lokakuuta 2010. Single pääsi 61. sijalle Billboard Hot 100 -listalla sekä "Billboard Top Latin Songs" -listan 3. sijalla. Se sisältää samanlaisuuksia Yolanda Be Coolin sekä DCUP:n kappaleesta "We No Speak Americano". Myöhemmin saatiin kuitenkin selville ,että tämä versio "We No Speak Americanosta" oli uudelleentehty versio, jonka teki Almeren "DJ Alvaro". == Kappaleet == CD & Digitaalinen lataus * 1. "Bon, Bon" (Album Version) – 3:35 * 2. "Bon, Bon" (Radio Edit) – 3:06 * 3. "Bon, Bon" (English Version) – 3:36 * 4. "Bon, Bon" (NRJ Dance 2011) – 3:36 * 5. "Bon, Bon" (Bravo Hits 73) – 3:37 * 6. "Bon, Bon" (Swiss Edition) – 3:37 * 7. "Bon, Bon" (We Love Summer 2011) – 3:37 * 8. "Bon, Bon" (The Dome - Summer 2011) – 3:36 * 9. "Bon, Bon" (Sommermädchen 2011) – 3:37 ==Listasijoitukset== Listat (2010-11) Paras sijoitus Itävalta (Ö3 Austria Top 40) 36 Saksa (Media Control AG) 39 Israel (Media Forest) 8 Puola (Dance Top 50) 38 Espanja (PROMUSICAE) 38 Sveitsi (Swiss Music Charts) 47 Yhdysvallat (Billboard Hot 100) 61 Yhdysvallat (Billboard Latin Songs) 3 Yhdysvallat (Billboard Latin Pop Songs) 3 Yhdysvallat (Billboard Tropical Songs) 3 ==Lähteet== Luokka:Vuoden 2010 kappaleet Luokka:Pitbullin kappaleet
Rhesus

Rhesus voi viitata seuraaviin: * Rhesos (lat. Rhesus), Traakian kuningas kreikkalaisessa mytologiassa * Rhesos (lat. Rhesus), Euripideen nimiin laitettu tragedia * reesusveriryhmä
Naisten Korisliiga-kausi 2013–2014

Naisten Korisliiga-kausi 2013–2014 oli ensimmäinen kausi, kun koripallon naisten Suomen mestaruudesta pelatiin Naisten Korisliiga -nimellä. Sarjan nimenä oli 1940-luvulta asti ollut koripallon naisten SM-sarja. Catz Lappeenranta voitti kaudella kolmannen peräkkäisen Suomen mestaruuden, voittaen kaikki runkosarjan ottelunsa ja häviten pudotuspeleissäkin ainoastaan yhden ottelun. Mestaruus oli seuran historian neljäs. Ensimmäinen naisten liigakausi pelatiin yhdeksällä joukkueella. Edeltäneen kauden naisten I-divisioonan voittaja Helmi Capitals ei ottanut liigapaikkaa vastaan. Naisten SM-sarjasta edellisellä kaudella pudonnut BC Nokia otti ensin Capitalsilta vapautuneen sarjapaikan vastaan, mutta luopui pelaajapulaan vedoten sarjapaikasta syyskuussa. Paikkaa tarjottiin myös I-divisioonan finaaleissa pelanneille Vantaan Puhuttarille sekä toiselle SM-sarjasta pudonneelle seuralle Hyvinkään Pontevalle, mutta seurat kieltäytyivät liigapaikasta. Runkosarja pelattiin yhdeksän joukkueen kolminkertaisena sarjana. Runkosarjan kahdeksan parasta selvisivät pudotuspeleihin, ainoastaan runkosarjan viimeiseksi jäänyt Turun Riento jäi pudotuspelien ulkopuolelle. Puolivälierien ottelupareissa kohtasivat Catz Lappeenranta ja Forssan Alku, Peli-Karhut ja Tapiolan Honka, Torpan Pojat ja Keravan Energia Team sekä Hongikon Nuorisoseuran Urheilijat ja Äänekosken Huima. Kaikki pudotuspelit pronssiottelua lukuun ottamatta pelatiin paras viidestä -järjestelmällä siten, että runkosarjassa paremmin sijoittuneella joukkueella oli sarjassa kotietu. Pronssimitalit ratkotiin pelaamalla yksi ottelu. Catz kaatoi finaalisarjassa Peli-Karhut voitoin 3–1. Liigasta ei pudonnut eikä paikastaan joutunut karsimaan kauden päätteeksi yhtään joukkuetta. Liiga laajennettiin seuraavalle kaudelle kymmenen joukkueen laajuiseksi. I-divisioonan pudotuspelien voittaja Vimpelin Veto nousi suoraan Korisliigaan. Runkosarjassa neljänneksi sijoittunut HoNsU Jyväskylä, sekä kuudenneksi sijoittunut Keravan Energia Team luopuivat kauden jälkeen sarjapaikoistaan. HoNsU anoi paikkaa I-divisioonasta vedoten avainpelaajien lähtöön seurasta. Kerava ilmoitti luopumisen syyksi resurssipulan ja siirtyi pelaamaan alueellista II-divisioonaa. I-divisioonan finaalit Vimpelin Vedolle hävinnyt Hyvinkään Ponteva sekä välierävaiheessa Pontevaa vastaan pudonnut Tampereen Pyrintö nousivat seuraavaksi kaudeksi jyväskyläläisten ja keravalaisten tilalle liigaan. ==Runkosarja== Pudotuspeleihin # Joukkue O V T P 1 Catz Lappeenranta 24 24 0 48 2 Peli-Karhut 24 21 3 42 3 Torpan Pojat 24 16 8 32 4 HoNsU Jyväskylä 24 12 12 24 5 Äänekosken Huima 24 12 12 24 6 Keravan Energia Team 24 8 16 16 7 Tapiolan Honka 24 7 17 14 8 Forssan Alku 24 4 20 8 9 Turun Riento 24 4 20 8 ==Pudotuspelit== Luokka:Koripallon naisten SM-sarjakaudet Luokka:Koripallosarjojen kausi 2013–2014/2014 *[#]: Sijoitus *[O]: Pelatut ottelut *[V]: Voitot *[T]: Tappiot *[P]: Pisteet
Substraattikierto

Substraattikierto eli futiili sykli on aineenvaihdunnassa esiintyvä kahden vastakkaissuuntaisen ja yhtäaikaisen metaboliareitin muodostoma kierto, jonka ainoa kokonaisvaikutus on kierron energiankulutuksesta syntynyt lämpö. Tällaisessa aineenvaihduntareitissä systeemi oskilloi kahden tilan välissä ja on hyvin herkkä pienellekin säätelylle. Vaikka energiataloudellisesti substraattikierto on tehoton järjestely soluille, se mahdollistaa reitin tarkan hienosäädön ja nopeat muutokset reaktion tasapainotilaan. Joissakin tapauksissa kuten ruskeassa rasvakudoksessa syntyvää hukkalämpöä käytetään hyväksi homeostaasin ylläpitämiseen. === Esimerkki === Oheisessa substraattikierron esimerkki glykolyysin ja glukoneogeneesin osareaktioiden välisestä syklistä: : \mathrm{\text{Fruktoosi-6-fosfaatti} + ATP \xrightarrow{fosfofruktokinaasi-1} \text{Fruktoosi-1,6-bisfosfaatti} + ADP} : \mathrm{\text{Fruktoosi-1,6-bisfosfaatti} + H_2O \xrightarrow{fruktoosi-1,6-bisfosfataasi} \text{Fruktoosi-6-fosfaatti} + P_i} Kokonaisreaktiossa ei synny uusia tuotteita, vaan ainoastaan ATP hydrolysoituu. Reaktiossa kuluu energiaa, joka vapautuu lämpönä. : \mathrm{ATP + H_2O \longrightarrow ADP + P_i + \text{Lämpöä}} Luokka:Metabolia